钦定古今图书集成/明伦汇编/人事典/第006卷 > 《春秋繁露》 > 《人副天数》
## 钦定古今图书集成/明伦汇编/人事典/第006卷 > 《春秋繁露》 > 《人副天数》

“天地之符，阴阳之副，常设于身。身犹天也，数与之相
参，故命与之相连也。天以终岁之数，成人之身，故小
节三百六十六，副日数也；大节十二分，副月数也；内
有五藏，副五行数也；外有四肢，副四时数也；乍视乍
瞑，副昼夜也；乍刚乍柔，副冬夏也；乍哀乍乐，副阴阳
也；心有计虑，副度数也；行有伦理，副天地也。此皆暗”
虑著身，与人俱生，比而偶之，弇合于其可数也。“副数”，
不可数者，副类皆当同而副天一也。是故陈其有形
以著其无形者，拘其可数者，以此言道之亦宜以类
相应，犹其形也以数相中也。